Public procurement notice: Contract Award Notice
Published: 2024-07-01
Buyer: Pohjois-Karjalan hyvinvointialue - Siun sote
Country: FI
Region: FI1D3
Contract type: Services
Procedure: Restricted procedure
CPV classification: 85120000: Medical practice services

Technical requirements: Hankinnan kohteena on Pohjois-Karjalan hyvinvointialueen eli Siun soten terveysasemien ja kuntoutumiskeskuksen järjestämisvastuulla olevat vastuulääkäripalvelut ikääntyneiden asumispalveluihin koko Siun soten toiminta-alueelle.

Ikääntyneiden asumispalveluilla tarkoitetaan sosiaalihuoltolain (1301/2014) 21 b §:n mukaista yhteisöllisistä asumista ja 21 c §:n mukaista ympärivuorokautista palveluasumista. Ympärivuorokautista palveluasumista järjestetään henkilön tarpeen mukaan pitkäaikaisesti tai lyhytaikaisesti. Lyhytaikainen palveluasuminen voi olla tilapäistä tai säännöllisesti toistuvaa.

Palvelun piirissä on noin 2 475 pitkäaikaispaikoilla asuvaa asiakasta, joista Siun soten omissa asumisyksiköissä asuu noin 1 395 asiakasta ja yksityisten palveluntuottajien asumisyksiköissä noin 1 080. Palvelun piiriin kuuluu myös lyhytaikaispaikoilla olevat asiakkaat, joilla ilmenee asumispalveluyksikössä ollessaan akuuttia lääkärin konsultaatiota vaativaa vaivaa, lyhytaikaispaikkoja on yhteensä noin 105 paikkaa. 

Vastuulääkäripalvelun tulee pitää sisällään vähintään seuraavat neljä (4) osaa:

1. Nimetty vastuulääkäri tai toissijaisesti hänelle osoitettu sijainen vastaa asiakkaiden perusterveydenhuollon palveluista sis. asumisyksiköiden lääkärin tehtävät, kroonisten ja akuuttien sairauksien hoito tehtyjen linjausten ja Siun soten hoitokäytäntöjen mukaisesti.
2. Nimetyn vastuulääkärin tai toissijaisesti hänelle osoitetun sijaisen lähikierto vähintään kahden (2) kuukauden välein tai sopimuksen mukaan riippuen mm. asumisyksikön koosta.
3. Nimetyn vastuulääkärin tai toissijaisesti hänelle osoitetun sijaisen etäkierto yhden (1) kerran viikossa tai sopimuksen mukaan riippuen mm. asumisyksikön koosta.
4. Nimetty vastuulääkäri tai toissijaisesti hänelle osoitettu sijainen on virka-aikana ja saman päivän aikana tavoitettavissa klo 8 - 16 asiakkaiden kiireellisissä asioissa silloin, kun ne eivät voi odottaa seuraavaa lähi- tai etäkiertoa.

Lääkärin lähikiertoja tulee järjestää jokaisessa asumisyksiköissä säännöllisesti ja riittävä määrä huomioiden mm. asiakkaiden tarpeet, asumisyksikön koko ja määräaikaisarvioiden toteutuminen. Palveluntuottajan tulee esittää asiakkaiden lääketieteelliseen tarpeeseen perustuva suunnitelma lähikiertojen toteuttamisesta, jonka tilaaja hyväksyy. Lähikiertopäivien välinen aika ei saa milloinkaan olla suurempi kuin kaksi (2) kuukautta.

Terveys- ja hoitosuunnitelmat (TESU) tulee päivittää ensimmäisen toimintavuoden aikana siten, että asiakkaista ensimmäisen kolmen (3) kuukauden aikana tulee olla 50 % päivitetty, kuuden (6) kuukauden aikana 75 % ja yhdeksän (9) kuukauden aikana 100 %. Terveys- ja hoitosuunnitelmien toteutunutta päivittämismäärää (%) seurataan neljännesvuosittain pidettävissä sopimusneuvotteluissa. Ensimmäisen toimintavuoden jälkeen terveys- ja hoitosuunnitelmat tulee päivittää asiakkaiden syntymäkuukauden mukaan vähintään yhden (1) kerran kalenterivuoden aikana ja useammin mikäli asiakkaan terveydentila sitä vaatii. Terveys- ja hoitosuunnitelmien (TESU) päivittämisvelvoite ei koske lyhytaikaispaikoilla olevia asiakkaita.

Hankintamalli on yhden (1) palveluntuottajan hankintasopimus, johon valitaan yksi (1) hyväksytyn tarjouksen tehnyt palveluntuottaja.

Sopimuskausi alkaa 1.11.2024. Sopimus on toistaiseksi voimassa oleva hankintasopimus molemminpuolisella irtisanomisajalla. Toistaiseksi voimassa olevan sopimuksen irtisanomisaika on palveluntuottajalla kuusi (6) kuukautta ja tilaajalla kolme (3) kuukautta. Irtisanomisaika lasketaan sen kuukauden viimeisestä päivästä lähtien, jonka aikana irtisanominen on kirjallisesti tehty.

Hankinta on Siun soten 20.5.2019 perustaman dynaamisen hankintajärjestelmän (219474) hankintavaiheen sisäinen kilpailutus, johon vain osallistumishakemuksen tehneillä ja järjestelmään hyväksytyillä ehdokkailla on oikeus tehdä tarjouksia. Hankinnassa noudatetaan kaikkia dynaamisen hankintajärjestelmän ehtoja, mikäli niitä ei tässä tarjouspyynnössä muuteta.

Tarjoajan on osoitettava riittävät ammatilliset, toiminnalliset ja taloudelliset edellytykset huolehtia palvelun tuottamisesta. Tuotettavan palvelun tulee olla laadultaan, sisällöltään ja käytännön toteutukseltaan palvelun tuotantoon soveltuvaa.

Tarjous on sitova ja se tulee laatia kokonaisuudessaan suomen kielellä.


Winner: Mehiläinen Terveyspalvelut Oy
Number of bids: 4